
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1236 


10 Οκτωβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση των 34124/30.11.99 «Πρόγραμμα επιχο¬ 
ρήγησης για την απόκτηση επαγγελματικής εμπει¬ 
ρίας και την απασχόληση ανέργων 18-64 ετών στον 


πολιτισμικό τομέα» και 34126/30.11.99 «Πρόγραμ¬ 
μα επιχορήγησης Νέων Ελευθέρων Επαγγελμα- 

τιών 18-64, στον πολιτισμικό τομέα Υ.Α.». 1 

Χορήγηση άδειας ίδρυσης και λειτουργίας Ωδείου στη 

Φωτεινή Ορφανίδου-Κακαλή. 2 

Προσθήκη τμήματος Φυγής στη Μουσική Σχολή Με¬ 
σολογγίου . 3 

Χορήγηση άδειας ίδρυσης και λειτουργίας Μουσικής 

Σχολής στην Ελένη Νάσιου. 4 

Προσθήκη τμήματος Συνθέσεως στο Ωδείο Σύγχρονη 

Άποψη. 5 

Έγκριση Οργανισμού Εσωτερικής Υπηρεσίας του Δη¬ 
μοτικού Παιδικού Σταθμού Σερβίων Ν. Κοζάνης.... 6 
Τροποποίηση της Β.21670/89 απόφαση του Νομάρχη 
Καρδίτσας που αφοράτη σύσταση νομικού προσώπου 
με την επωνυμία «Σχολική Επιτροπή 1ου Δημοτικού 
Σχολείου και 1ου και3ου Νηπιαγωγείου Μουζακίου».. 7 
Απόρριψη αίτησης για άδεια μεταλλευτικών ερευνών 
στο Ν. Ροδόπης. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΥΠΠΟ/ΑΡΧ/Α1/Φ23/25620/- 
1427/2.6.1999 απόφαση Υπουργού Πολιτισμού. 9 


ΑΠΟΦΑΣΕΙ Σ 

Αριθ. 30606 (1) 

Τροποποίηση των 34124/30.11.99 «Πρόγραμμα επιχορή¬ 
γησης για την απόκτηση επαγγελματικής εμπειρίας 
και την απασχόληση ανέργων 18-64 ετών στον πολιτι¬ 
σμικό τομέα» και 34126/30.11.99 «Πρόγραμμα επιχο¬ 
ρήγησης Νέων Ελευθέρων Επαγγελματιών 18-64, 
στον πολιτισμικό τομέα Υ.Α.». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Το ψήφισμα του Ευρωπαϊκού Συμβουλίου της 22ας 


Φεβρουάριου 1999 «Περί κατευθυντηρίων γραμμών για 
τις πολιτικές απασχόλησης για το 1999» και ειδικότερα, το 
σημείο 15 του προοιμίου του, σύμφωνα με το οποίο τα 
κράτη - μέλη της Ε.Ε., στα πλαίσια των εθνικών σχεδίων 
δράσης τους, θα πρέπει να λαμβάνουν υπόψη το ρόλο 
των πολιτισμικών τομέων στη δημιουργία βιώισμων θέσε¬ 
ων εργασίας. 

2) Το Εθνικό Σχέδιο Δράσης για την Απασχόληση -1999. 

3) Τις διατάξεις του Ν.Δ.212/69 «Περί Οργανώσεως και 
Διοικήσεως του Ο.Α.Ε.Δ.». 

4. Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας καιτροποποίηση συναφών 
διατάξεων» όπως τροποποιήθηκε με τα άρθρα 6, 7 και 8 
του Ν. 1836/89». 

5. Τις διατάξεις του άρθρου 6 του Ν.2434/96. 

6. Την υπ’ αριθ. 1661/20-6-2000 απόφαση του Δ.Σ. του 
Ο.Α.Ε.Δ. (αριθ. συνεδρ. 27/20-6-2000) που μας υποβλή¬ 
θηκε με το υπ’ αριθ. Β 117191/27.6.2000 έγγραφό του, 
αποφασίζουμε: 

Τροποποιούμε τις Υ.Α. 34124/30-11 -99 και 34126/30-11 - 
99 ως προς τις παρ. 9γ(ββ) και 10 της Υ.Α. 34124 καθώς 
καιτηνπαρ. 11 της Υ.Α. 34126. 

Υ.Α. 34124/30-11-99 

9. ΔΙΑΧΕΙΡΙΣΗ - ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Για να υπαχθεί στο πρόγραμμα αυτό κάποια επιχείρηση 
ή εργοδότης γενικά, εφόσον υπάρχουν κενές θέσεις, πρέ¬ 
πει να υποβάλει στην Επιτροπή του άρθρου 10 της πα¬ 
ρούσας τα εξής δικαιολογητικά: 

α) Έντυπη αίτηση που θα περιέχει την επωνυμία, το αντι¬ 
κείμενο της πολιτιστικής δραστηριότητας, τον αριθμό κα¬ 
θώς και τις ειδικότητες των ατόμων (ακριβής προσδιορι¬ 
σμός προσόντων) που πρόκειται να προσλάβει σύμφωνα 
μετο πρόγραμμα. 

β) Αντίγραφο μισθοδοτικών καταστάσεων των τριών (3) 
μηνών που προηγούνται από τον μήνα υποβολής της αί¬ 
τησης του εργοδότη για την υπαγωγή του στο πρόγραμ¬ 
μα ή κατάσταση απόδοσης ασφαλιστικών εισφορών των 
μηνών εκείνων που προηγούνται της κρίσιμης περιόδου. 

Σε περιπτώσεις επιχειρήσεων ή εργοδοτών που στον 
αντίστοιχο κλάδο πολιτιστικής δραστηριότητας η απα¬ 
σχόληση είναι διαλείπουσα (πρβλ. θέατρο), ισχύει και το 
αντίγραφο μισθοδοτικών καταστάσεων ή η κατάσταση 
ασφαλιστικών εισφορών των τριών (3) τελευταίων μηνών 
της αμέσως προηγούμενης, από τον μήνα υποβολής της 
αίτησης, καλλιτεχνικής περιόδου (σεζόν). 

Εξαιρούνται από τις ανωτέρω υποχρεώσεις οι νεοσύ¬ 
στατες επιχειρήσεις. 

γ) Υπεύθυνη δήλωση του Ν. 1599/86 στην οποία θα δη¬ 
λώνεται ότι: 

αα) κατά το τρίμηνο που προηγείται από τον μήνα υπο¬ 
βολής της αίτησης δεν λύθηκε η σχέση εργασίας κανενός 
μισθωτού ή ότι τόσο αυτούς που αποχώρησαν οικειοθε- 
λώς ή αυτούς που απέλυσε τους αντικατέστησε ή δεν 
αντικατέστησε εκείνους που δεν είχε υποχρέωση από το 
πρόγραμμα να αντικαταστήσει. 

Σε περιπτώσεις επιχειρήσεων η εργοδοτών που στον 
αντίστοιχο κλάδο πολιτιστικής δραστηριότητας η απα¬ 
σχόληση είναι διαλείπουσα (προβ. θέατρο) ισχύει και η 
υπεύθυνη δήλωση ότι κατά το τελευταίο τρίμηνο της αμέ¬ 
σως προηγούμενης από το μήνα υποβολής της αίτησης, 
καλλιτεχνικής περιόδου (σεζόν), δε λύθηκε η σχέση ερ¬ 
γασίας κανενός μισθωτού ή ότι τόσο αυτούς που αποχώ¬ 
ρησαν οικειοθελώς ή αυτούς που απέλυσε τους αντικατέ¬ 
στησε η δεν αντικατέστησε εκείνους που δεν είχε υπο¬ 
χρέωση να αντικαταστήσει. 

ββ) Έλαβε γνώση και αποδέχεται τους όρους τους προ¬ 
γράμματος, καθώς και ότι οι αξιώσεις για καταβολή της 
επιχορήγησης ασκούνται εντός δύο μηνών από τη λήξη 
κάθε διμήνου πραγματικής απασχόλησης των επιχορη- 
γουμένων μισθωτών. 

δ) Αντίγραφο καταστατικού οι εταιρείες και βεβαίωση 
έναρξης επιτηδεύματος οι λοιπές επιχειρήσεις. 

10. ΔΙΑΔΙΚΑΣΙΑ ΥΠΑΓΩΓΗΣ 

Για την υπαγωγή των επιχειρήσεων στις διατάξεις της 
Υπουργικής αυτής Απόφασης κρίνει όσον αφορά τις προ¬ 
ϋποθέσεις (πολιτιστικό σχέδιο και πολιτιστικό προφίλ της 
επιχείρησης, προσόντα προτεινόμενων ανέργων κ.λπ.) ει¬ 
δική Επιτροπή που συγκροτείται, με απόφαση του Διοικη¬ 
τή του ΟΑΕΔ από τρεις (3) εκπροσώπους του ΟΑΕΔ δύο 
(2) εκπροσώπους του ΕΠΑ έναν (1) εκπρόσωπο των ερ¬ 
γαζομένων και έναν (1) εκπρόσωπο των εργοδοτών του 
πολιτισμικού τομέα. 

Χρέη εισηγητή προς τη Επιτροπή ασκεί εκπρόσωπος 
του ΟΑΕΔ. Η απόφαση της Επιτροπής μαζί με τα δικαιο- 
λογητικά υπαγωγής διαβιβάζονται στην κατά τόπο Υπη¬ 
ρεσία του ΟΑΕΔ, ανάλογα με την έδρα της επιχείρησης ή 
του εργοδότη. Σε περίπτωση έκδοσης απορριπτικής από¬ 
φασης είναι δυνατή η υποβολή ένστασης από την ενδια- 
φερόμενη επιχείρηση εντός δέκα (10) ημερών από την 
κοινοποίηση της Απόφασης. Επί της ένστασης αποφαίνε- 
ται το ΔΣ του ΟΑΕΔ. 

Υ.Α. 34126/30-11-99 

Παρ. 11.- Διαδικασία Υπαγωγής 

Για την ύπαρξη των προϋποθέσεων υπαγωγής στις δια¬ 
τάξεις της Υπουργικής αυτής Απόφασης κρίνει όσον αφο¬ 
ρά τις προϋποθέσεις (πολιτιστικό σχέδιο και πολιτιστικό 
προφίλ της επιχείρησης, προσόντα ανέργων κ.λπ.) ειδική 
Επιτροπή που συγκροτείται, με απόφαση του Διοικητή 
του ΟΑΕΔ από τρεις (3) εκπροσώπους του ΟΑΕΔ δύο (2) 
εκπροσώπους του ΕΠΑ έναν (1) εκπρόσωπο των εργαζο¬ 
μένων και έναν (1) εκπρόσωπο των εργοδοτών του πολιτι¬ 
σμικού τομέα. 

Χρέη εισηγητή προς τη Επιτροπή ασκεί εκπρόσωπος 
του ΟΑΕΔ. 

Η απόφαση της Επιτροπής μαζί με τα δικαιολογητικά 
υπαγωγής διαβιβάζονται στην κατά τόπο Υπηρεσία του 
ΟΑΕΔ, ανάλογα με την έδρα της επιχείρησης. Σε περί¬ 
πτωση έκδοσης απορριπτικής απόφασης είναι δυνατή η 


υποβολή ένστασης από την ενδιαφερόμενη επιχείρηση 
εντός δέκα (10) ημερών από την κοινοποίηση της Απόφα¬ 
σης. Επί της ένστασης αποφαίνεται το ΔΣ του ΟΑΕΔ. 

Οι δαπάνες για τα ανωτέρω προγράμματα δεν βαρύ¬ 
νουν τον κρατικό προϋπολογισμό και δεν εμπίπτουν στις 
διατάξεις της παρ. 3 του άρθρου 22 του Ν. 2362/95 (Περί 
Δημοσίου Λογιστικού). 

Κατά τα λοιπά εξακολουθούν να ισχύουν οι υπουργικές 
αποφάσεις 34124 και 34126/30-11 -99 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2000 

Ο ΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/43242 (2) 

Χορήγηση άδειας ίδρυσης και λειτουργίας Ωδείου στη 
Φωτεινή Ορφανίδου-Κακαλή. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Τοάρθρο29του Ν. 1158/81 «περίοργανώσεως καιδι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠ.ΠΟ/ΓΝΟΣ/33990/31.8.87 
«Προϋποθέσεις λειτουργίας τμήματος Κρουστών», 
ΥΠΠΟ/ΓΝΟΣ/33992/31.7.87 «προϋποθέσεις λειτουργίας 
τμήματος Κλασικής Κιθάρας» (ΦΕΚ 500/Β/87), ΥΠ.ΠΟ/ 
ΓΝΟΣ/33991/23.8.87 «Προϋποθέσεις λειτουργίας Τμή¬ 
ματος Κλαβικύμβαλου (Τσέμπαλο), (ΦΕΚ609/Β/87). 

8. Την απόφαση αριθμ. ΥΠΠΟ/ΓΝΌΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ987/τ.Β/28.11.91). 

9. Το από 13.9.2000 πρακτικό αυτοψίας, της Επιτροπής 
ελέγχου κτιριακών εγκαταστάσεων Μουσικών Εκπαιδευ¬ 
τηρίων. 

10. Την από 5.9.2000 αίτηση της Φωτεινής Ορφανίδου- 
Κακαλή μετά συνημμένα δικαιολογητικά, αποφασίζουμε: 

1) Χορηγούμε στη Φωτεινή Ορφανίδου-Κακαλή άδεια 
ίδρυσης και λειτουργίας Ωδείου που θα στεγαστεί στο 
κτίριο της οδού Κισσάβου αρ. 18 στα Βριλήσσια και θα 
έχει την επωνυμία Ωδείο Ιγνάτιος Τίγκερμαν. 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων Θεωρητικών Μαθημάτων και Συν- 
θέσεως, με τμήματα: 1. ωδικής, 2. αρμονίας, 3. ενοργά- 
νωσης, 4. αντίστιξης, 5. φυγής, 6. σύνθεσης. 

Β. Σχολή Ενοργάνου Μουσικής, με τμήματα: 1. πλη- 
κτών, 2. εγχόρδων, 3. πνευστών, 4. κλασικής κιθάρας. 

Γ. Σχολή Μονωδίας, με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2000-2001. 

5. Από τις διατάξεις αυτής της απόφασης, δεν προκα- 
λείται δαπάνη, σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2000 

Με εντολή Υπουργού 
Ο Διευθυντής 
Δ. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/46130 (3) 

Προσθήκη τμήματος Φυγής στη Μουσική Σχολή Μεσο¬ 
λογγίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη; 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 941/77 « Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠΠΟ/ΚΑΤΕΧΝ/Δ/43774/- 
6.10.1998 «χορήγηση άδειας ίδρυσης και λειτουργίας 
Μουσικής Σχολής» (ΦΕΚ 788/Β/26.10.1998). 

6. Την απόφαση αριθμ. ΥΠΠΟ/ΓΝΟΣ/49095/30-10-91 
«Μεταβίβαση αρμοδιοτήτων Υπουργού και δικαιώματος 
υπογραφής ”Με Εντολή Υπουργού” στους Γεν. Γραμμα- 
τείς, Γ εν. Δ/ντές και Προϊσταμένους των Δ/νσεων Τ μημά- 
των και Γ ραφείων της Κ.Υ. του ΥΠΠΟ» (ΦΕΚ 987/τ.Β/28- 
11-1991), αποφασίζουμε: 

1. Συμπληρώνουμε την αριθμ. ΥΠΠΟ/ΚΑΤΕΧΝ/Δ/- 
43774/6.10.1998 «χορήγηση άδειας ίδρυσης και λειτουρ¬ 
γίας Μουσικής Σχολής» (ΦΕΚ 788/Β/26.10.1988) και 
εγκρίνουμε τη λειτουργία τμήματος Φυγής στη Μουσική 
Σχολή Μεσολογγίου από το σχολικό έτος 2000 -2001. 

2. Από τις διατάξεις αυτής της απόφασης, δεν προκα- 
λείται δαπάνη, σε βάροςτου Κρατικού Προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠ.ΠΟ/ΚΑΤΕΧΝ/Δ/46152 (4) 

Χορήγηση άδειας ίδρυσης και λειτουργίας Μουσικής 
Σχολής στην Ελένη Νάσιου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 


2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Το άρθρο 29του Ν. 1158/81 «περί οργανώσεως και δι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠ.ΠΟ/ΓΝΟΣ/33990/31-8-87 
«προϋποθέσεις λειτουργίας Τμήματος κρουστών», 
ΥΠ.ΠΟ/ΓΝΟΣ/33992/31-8-87 «προϋποθέσεις λειτουργίας 
Τμήματος Κλασσικής κιθάρας», (ΦΕΚ 500/Β/87) 
ΥΠ.ΠΟ/ΓΝΟΣ/339991/23-8-87 προϋποθέσεις λειτουργίας 
Τμήματος Κλαβικύμβαλου (Τσέμπαλο), (ΦΕΚ609/Β/87). 

8. Την απόφαση αριθμ. ΥΠ.ΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού, και δικαιώματος 
υπογραφής «Με εντολή Υπουργού, στους Γεν. Γραμμα¬ 
τείς, Γ εν. Δ/ντές, Προϊστάμενους Δ/νσεων, Τ μημάτων και 
Γραφείων, της Κ.Υ. του ΥΠ.ΠΟ». (ΦΕΚ 987/τ.Β/28.11.91). 

9. Το από 14-9-2000 πρακτικό αυτοψίας, της Νομαρχια¬ 
κής Αυτοδιοίκησης Ηλείας. 

10. Την από 12-6-2000 αίτηση της Ελένης Νάσιου, μετά 
συνημμένα δικαιολογητικά, αποφασίζουμε: 

Χορηγούμε στην Ελένη Νάσιου άδεια ίδρυσης και λει¬ 
τουργίας Μουσικής Σχολής που θα στεγαστεί στο κτίριο 
επί της οδού Οπλαρχηγού Βέρρα αρ. 6 στο Βαρθολομιό 
Ηλείας και θα έχει την επωνυμία Μουσική Σχολή Χρυσό¬ 
στομος. 

Η Μουσική Σχολή θα λειτουργήσει τα τμήματα: 

1.Ωδικής, 2.Αρμονίας, 3.Αντίστιξης, 4.Φυγής, δ.Πλη- 
κτών, 6Έγχόρδων, 7.Πνευστών, 8.Κλασικής Κιθάρας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2000 - 2001. 

5. Από τις διατάξεις αυτής της απόφασης, δεν προκα- 
λείται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/46151 (5) 

Προσθήκη τμήματος Συνθέσεως στο Ωδείο Σύγχρονη 
Άποψη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠΠΟ/ΚΑΤΕΧΝ/Δ/53387/- 
23.11.1993 απόφασή μας «Χορήγηση άδειας ίδρυσης και 
λειτουργίας Ωδείου» στον Ευθύμιο Μέρλο (ΦΕΚ 
909/τ. Β/17-12-1993). 

6. Την απόφαση αριθμ. ΥΠΠΘ/ΓΝΟΣ/49095/30-10-91 
«Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού» στους Γεν. Γραμμα¬ 
τείς, Γεν. Δ/ντές και Προϊσταμένους των Δ/νσεων Τμημά¬ 
των και Γραφείωντης Κ.Υ. του ΥΠΠΟ (ΦΕΚ 987/τ.Β/28-11 - 
1991), αποφασίζουμε: 

1. Συμπληρώνουμε την αριθμ. ΥΠΠΟ/ΚΑΤΕΧΝ/Δ/- 
53387/23.11.1993 απόφασή μας «χορήγηση άδειας ίδρυ¬ 
σης και λειτουργίας Ωδείου» στον Ευθύμιο Μέρλο (ΦΕΚ 
909/τ.Β/17-12-1993) και εγκρίνουμε τη λειτουργία του 
τμήματος Συνθέσεως στο Ωδείο Σύγχρονη Άποψη από το 
σχολικό έτος 2000 - 2001. 

2. Από τις διατάξεις αυτής της απόφασης, δεν προκα- 
λείται δαπάνη, σε βάρος του Κρατικού Προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- ♦ - 

Αριθ. 9145 οικ. (6) 

Έγκριση Οργανισμού Εσωτερικής Υπηρεσίας του Δημο¬ 
τικού Παιδικού Σταθμού Σερβίων Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν.2503/97. 

2) Τις διατάξεις του άρθρου 8 του Ν. 2307/95. 

3) Την από 6-7-2000 θετική γνωμοδότηση του Υπηρε¬ 
σιακού Συμβουλίου του άρθρου 8, παρ. 4, του Ν. 2307/95. 

4) Την αριθ. 37/99 απόφαση Διοικητικού Συμβουλίου 
του Δημοτικού Παιδικού Σταθμού Σερβίων και την αριθ. 
195/99 απόφαση Δημοτικού Συμβουλίου Δήμου Σερβίων 
για την έγκριση και ψήφιση του ΟΈ. Υ. του Νομικού Προ¬ 
σώπου, αποφασίζουμε: 

Εγκρίνουμε την 37/99 απόφαση Διοικητικού Συμβουλί¬ 
ου Δημοτικού Παιδικού Σταθμού Σερβίων σχετικά με την 
κατάρτιση και ψήφιση του Οργανισμού Εσωτερικής Υπη¬ 
ρεσίας του Νομικού Προσώπου. 

Η συγκρότηση και η διάρθρωση της Υπηρεσίας του Δη¬ 
μοτικού Παιδικού Σταθμού Σερβίων, έχει ως ακολούθως: 

Ο. Ε. Υ. ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ ΣΕΡΒΙΩΝ 

Άρθρο 1 

Η υπηρεσία του παιδικού σταθμού Δήμου Σερβίων συ¬ 
γκροτείται σε Τμήμα Παιδικού Σταθμού. 

Άρθρο 2 

Η ανωτέρω οργανική μονάδα του παιδικού σταθμού 
διαρθρώνεται στο ακόλουθο τμήμα: 

Α. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ - ΠΑΙΔΙΚΟΥ 
ΣΤΑΘΜΟΥ 


α) Γ ραφείο Προσωπικού - Διοικητικού Συμβουλίου - Λο¬ 
γιστηρίου Προμηθειών. 

β) Γ ραφείο Παιδικών Σταθμών. 

γ) Γ ραφείο Μαγείρων - Καθαριότητας. 

Διευκρινίζεται ότι τα γραφεία του τμήματος είναι λει¬ 
τουργικά και όχι ανεξάρτητα. 

Άρθρο 3 

Η οργανική σύνθεση, η διαβάθμιση κατά κατηγορίες 
κλάδου και βαθμούς έχει ως εξής: 

Α. Τακτικές Οργανικές θέσεις. 

1. Μία (1) θέση κλάδου ΔΕ 1 Διοικητικού με βαθμό Δ-Α. 

2. Μία (1) θέση κλάδου ΤΕ 17 Διοικητικών με βαθμό Δ-Α. 

3. Δύο (2) θέσεις κλάδου ΤΕ 9 Βρεφονηπιοκόμων με 
βαθμό Δ-Α. 

4 Δύο (2) θέσεις κλάδου ΔΕ8 βρεφοκόμων - παιδοκό¬ 
μων με βαθμό Δ-Α. 

5. Μία (1) θέση ΔΕ 32 Μαγείρων με βαθμό Δ-Α. 

6. Μία (1) θέση κλάδου ΥΕ 14 βοηθητικού προσωπικού 
με βαθμό Ε-Β βοηθών μαγείρων. 

7. Δύο (2) θέσεις κλάδου ΥΕ 16 εργατών καθαριότητας 
εσωτερικών χώρωνμε βαθμό Ε-Β. 

Β. Προσωποπαγείς Οργανικές θέσεις. 

1. Μία (1) θέση κλάδου ΤΕ 16 Νηπιαγωγών με βαθμό Δ-Α. 

Γ. Προσωρινές θέσεις με σχέση εργασίας Ιδιωτικού Δι¬ 
καίου Αορίστου χρόνου 

1. Μία (1) θέση κλάδου ΥΕ 16 εργατών καθαριότητας 
εσωτερικών χώρων. 

Δ. θέσεις με σχέση εργασίας Ιδιωτικού Δικαίου ορισμέ¬ 
νου χρόνου. 

1. Τρεις (3) θέσεις διαφόρων ειδικοτήτων για την αντι¬ 
μετώπιση εποχιακών και περιοδικών, πρόσκαιρων ανα¬ 
γκών. 

Άρθρο 4 

Ο προϊστάμενος της οργανικής μονάδας του Νομικού 
Προσώπου ορίζεται κατά οργανική μονάδα από τους κλά¬ 
δους: 

Α) 1. Ο Προϊστάμενος παιδικού σταθμού ορίζεται από 
τους κλάδους ΤΕ16 με βαθμό Α ή ΤΕ17 με βαθμό Α και εν 
ελείψει με βαθμό Β. 

Άρθρο 5 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρονται στον οργανισμό αυτό καθορί¬ 
ζονται ως εξής: 

ΠΡΟΪΣΤΑΜΕΝΟΣ ΠΑΙΔΙΚΟΥ ΣΤΑΘΜΟΥ 

Στην αρμοδιότητάτου ανήκουν: 

1. Η εποπτεία και ο έλεγχος των τμημάτων και γραφεί¬ 
ων που συγκροτούν τη Διεύθυνση. 

2. Ο Συντονισμός, η κατεύθυνση και η παροχή των απα¬ 
ραιτήτων οδηγιών ανά τμήματα και γραφεία για την άσκη¬ 
ση των αρμοδιοτήτων σύμφωνα με τις διατάξεις του πα¬ 
ρόντος οργανισμού και σχετικών Νόμων και Διαταγμά¬ 
των. 

3. Η συγκέντρωση, η παρακολούθηση και κοινοποίηση 
στα αρμόδια τμήματα, των διαταγμάτων, των Διοικητικών 
αποφάσεων που κοινοποιούνται στο Νομικό πρόσωπο. 

4. Η τήρηση του εμπιστευτικού πρωτοκόλλου εφόσον 
δεντο τηρεί ο Πρόεδρος. 

5. Η παραλαβή της εισερχόμενης αλληλογραφίας, ο χα- 

ρακτηρισμόςτης γιατην κατανομή της σύμφωνα με το πε¬ 
ριεχόμενό της. 

6. Η άσκηση γενικής Διοικητικής Εποπτείας στο προσω¬ 
πικό του Νομικού Προσωπικού με οποιαδήποτε σχέση ερ¬ 
γασίας και εισήγηση στον Πρόεδρο του Νομικού Προσώ¬ 
που κάθε θέματος που αφοράτη εν γένει κατάσταση του. 

7. Ο έλεγχος και η θεώρηση όλων των καταστάσεων 
πληρωμής του προσωπικού των Νομικών Προσώπων, των 
Χρηματικών Ενταλμάτων και λοιπών παραστατικών πριν 
υπογραφούν από τον Πρόεδρο του Νομικού Προσώπου. 

8. Η παροχή οδηγιών για τη σύνταξη του προϋπολογι¬ 
σμού του Νομικού Προσώπου, η Εποπτεία κατάρτισης 
του καθώς και η επιμέλεια για τη σωστή εκτέλεσή του. 

9. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου. 

10. Η μεταβίβαση κάθε Νομικού θέματος στη Νομική 
Υπηρεσία του Δήμου καθώς και τεχνικών θεμάτων στη 
Δ/νση τεχνικών υπηρεσιών του Δήμου. 

11. Συνεργασία με το τμήμα υγείας και πρόνοιας του 
Δήμου για θέματα υγείας των τροφίμων των παιδικών 
σταθμών και κοινωνικά προβλήματα αυτών και των οικο¬ 
γενειών τους. 

Α. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ - ΠΑΙΔΙΚΩΝ 
ΣΤΑΘΜΩΝ 

α) Γραφείο προσωπικού - διοικητικού συμβουλίου - λο¬ 
γιστηρίου - προμηθειών 

Στην αρμοδιότητα του ανήκουν: 

1) Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης φύσε- 
ως προσωπικού του Νομικού Προσώπου. 

2) Η τήρηση των ατομικών υπηρεσιακών φακέλων και 
ευρετηρίων του προσωπικού, του Νομικού Προσώπου με 
οποιαδήποτε σχέση εργασίας, των συνταξιούχων καθώς 
και των δελτίων παρουσίας τους και η φροντίδα για τη συ¬ 
νεχή παρακολούθηση και ενημέρωσή τους. 

3) Η σύνταξη κατά νόμο των πινάκων αρχαιότητας των 
υπαλλήλων του Νομικού Προσώπου. 

4) Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

5) Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατάξεις 
(συντάξεις), χορήγησης αδειών, πειθαρχικές υποθέσεις 
και η κοινοποίηση τους στο τμήμα λογιστικού. 

6) Η έκδοση πιστοποιητικών υπηρεσιακών μεταβολών 
για κάθε χρήση. 

7) Η έκδοση εγκυκλίων Προέδρου του Νομικού Προσώ¬ 
που που ρυθμίζουν τα εσωτερικά λειτουργικά προβλήμα¬ 
τα των υπηρεσιών. 

8) Η παρακολούθηση του πειθαρχικού δικαίου που κά¬ 
θε φορά ισχύει για το προσωπικό του Νομικού Προσώπου 
και η ενημέρωση σχετικά του Προέδρου του Νομικού 
Προσώπου. 

9) Η σύνταξη του σχεδίου πρότασης Οργανισμού Εσω¬ 
τερικής Υπηρεσίας του Νομικού Προσώπου, προκειμέ- 
νου να τεθεί υπόψη του Σωματείου των Εργαζομένων για 
να εκφράσει τη γνώμη του πριν διαβιβαστεί στο Διοικητι¬ 
κό Συμβούλιο για έγκριση. 

10) Η παραλαβή από τους προϊσταμένους των τμημά¬ 
των των ημερήσιων δελτίων προσέλευσης και αναχώρη¬ 
σης του προσωπικού του Νομικού Προσώπου για την συ¬ 
νεχή παρακολούθηση και ενημέρωσή τους. 


11) Η Συνεργασία με τον πρόεδρο του Νομικού Προσώ¬ 
που για την κατάρτιση των θεμάτων της ημερήσιας διά¬ 
ταξης του Διοικητικού Συμβουλίου και η επιμέλεια του με 
ευθύνη του γιατην κοινοποίηση αυτών, κατά τις κείμενες 
διατάξεις των συνεδριάσεων στους Συμβούλους του Δι¬ 
οικητικού Συμβουλίου. 

12) Η επιμέλεια για την προετοιμασία των αποφάσεων 
των πιο πάνω οργάνων. 

13) Η τήρηση των πρακτικών των συνεδριάσεων του 
Δ.Σ. αντιγράφων των αποφάσεων του Διοικητικού Συμ¬ 
βουλίου στην αρμόδια Διοικητική αρχή ή το Δημοτικό 
Συμβούλιο, αναλόγως του θέματος, για έγκριση. 

14) Η υποβολή αντιγράφων των αποφάσεων του Διοι¬ 
κητικού Συμβουλίου στην αρμόδια Διοικητική αρχή ή το 
Διοικητικό Συμβούλιο, αναλόγως του θέματος για έγκρι¬ 
ση. 

15) Η διαβίβαση στις αρμόδιες υπηρεσίες του Νομικού 
Προσώπου ή του Δήμου, αποφάσεων σχετικών με το αντι¬ 
κείμενο της αρμοδιότητάς τους. 

16) Τήρηση Ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής αρχής. 

17) Η παραλαβή και η αυθημερόν πρωτοκόλληση, ευ- 
ρετηρίαση και συσχέτιση των κάθε φύσεως εισερχομέ¬ 
νων εγγράφων. 

18) Η έγκαιρη διανομή στις διευθύνσεις, τα τμήματα και 
τα γραφεία των εγγράφων προς ενέργεια και η τήρηση 
των πρωτοτύπων στο αρχείο. 

19) Ηπαραλαβή καιταξινόμησητωνπροοριζομένωνγια 
αρχειοθέτηση εγγραφών. 

20) Η διεκπεραίωση κάθε εισερχομένου ή εξερχόμενου 
εγγράφου και η τήρηση των σχετικών βιβλίων παράδο¬ 
σης. 

21) Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

22) Η μέριμνα για την τοιχοκόλληση και κοινοποίηση 
των διακηρύξεων των δημοπρασιών, των εγγράφων και 
των πιστοποιητικών διαφόρων αρχών. 

23) Η ευθύνη κάθε εισφοράς και εσόδου του Νομικού 
Προσώπου 

24) Η έκδοση των βεβαιωτικών σημειωμάτων των οίκο- 
θεν εισπράξεων των υπόχρεων όταν αυτό απαιτείται. 

25) Η επιμέλεια της εκκαθάρισης και εντολής πληρω¬ 
μής κάθε δαπάνης του Νομικού Προσώπου. 

26) Ο έλεγχος των προβλεπόμενων από το Νόμο δικαι- 
ολογητικών κάθε δαπάνης. 

27) Ο έλεγχος της διαπίστωσης της ύπαρξης σχετικής 
πίστωσης για την πληρωμή της δαπάνης. 

28) Η αναγνώριση των πιστωτών του Νομικού Προσώ¬ 
που με την προσυπογραφή των πράξεων εκκαθάρισης και 
αναγνώρισης και έκδοσης των οικείων χρηματικών ενταλ¬ 
μάτων μέσα στις πιστώσεις του προϋπολογισμού. 

29) Η καταχώρηση των ενταλμάτων στα οικεία βιβλία 
και η αποστολή τους στο ταμείο για εξόφληση. 

30) Η τήρηση των από του Νόμου βιβλίων. 

31) Η σύνταξη μισθοδοτικών καταστάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή των πάσης φύσεως αποδο¬ 
χών όλων των μισθωτών του Νομικού Προσώπου και η 
εκτέλεση κάθε εργασίας που έχει σχέση με την ασφάλισή 
τους. 

32) Η επιμέλεια για τη παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία του με το γραφείο προσωπικού για κάθε θέ¬ 
μα που αφορά τους εργαζομένους. 

33) Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία των παιδικών Σταθμών με την άμε¬ 
ση επίβλεψη του προϊσταμένου του τμήματος 

34) Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσης αυτών στην αποθήκη των παιδικών σταθμών 
ανάλογα με τις ανάγκες τους, δυνάμει αποδεικτικών πα¬ 
ραλαβής των υπεύθυνων, για την διαφύλαξη αυτών. 

35) Η σύνταξη σχεδίων προϋπολογισμού - απολογισμού 
προκειμένου να τεθεί υπ όψη του προϊσταμένου του τμή¬ 
ματος πριν διαβιβαστεί στο Διοικητικό Συμβούλιο. 

36) Η εκτέλεση κάθε εργασίας που αφορά θέματα προ¬ 
ϋπολογισμού και η πορεία παρακολούθησης του και σύ¬ 
νταξη σχετικής εισήγησης για αναμόρφωσή του, όπου και 
όταν παρίστανται ανάγκη. 

37) Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

38) Η συγκέντρωση κάθε κινητής και ακίνητης περιου¬ 
σίας του Νομικού Προσώπου καθώς και η περιφρούρηση 
των δικαιωμάτων κυριότητας νομής και κατοχής από το 
Νομικό Πρόσωπο της ακινήτου περιουσίας με τη συνερ¬ 
γασία της Νομικής Υπηρεσίας του Δήμου. 

39) Η τήρηση αρχείου των κληροδοτημάτων και δωρε¬ 
ών του Νομικού Προσώπου. 

40) Μέχρι να στελεχωθεί το ανωτέρω γραφείο με το 
προβλεπόμενο από τον Ο.Ε.Υ. προσωπικό, οι αρμοδιότη¬ 
τες αυτού του γραφείου ασκούνται από τον Προϊστάμενο 
του Παιδικού Σταθμού, ο οποίος συνεργάζεται με τον αρ¬ 
μόδιο υπάλληλο του Δήμου Σερβίων ο οποίος ορίζεται με 
απόφαση Δημάρχου και Δημοτικού Συμβουλίου για υπε- 
ρωριακή απασχόληση και σύμφωνα πάντα με την αριθμ. 
83201/16-12-87 απόφαση Υφυπουργού Εσωτερικών. 

β) ΓΡΑΦΕΙΟ ΠΑΙΔΙΚΩΝ ΣΤΑΘΜΩΝ 

Στην αρμοδιότητα των υπαλλήλων ανήκουν: 

1. Η σωστή ψυχοσωματική υγεία και ψυχοκινητική εξέ¬ 
λιξη με πραγματοποίηση προγραμμάτων ανάλογα με την 
ηλικία τους. 

2. Η εισήγηση στον τμηματάρχη για τον έγκαιρο εφο¬ 
διασμό των αιθουσών μετά απαραίτητα - απαιτούμενα εί¬ 
δη και την ευθύνη για την είσοδο κάθε ατόμου σε αυτές. 

3. Η συμμετοχή στο σχεδίασμά του προσχολικού προ¬ 
γράμματος και η φροντίδα για απασχόληση των παιδιών 
σύμφωνα με το ημερήσιο πρόγραμμα. 

4. Η ευθύνη για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που τους έχει δια¬ 
τεθεί. 

5. Η παρακολούθηση στη διανομή του φαγητού στα παι¬ 
διά και η φροντίδα τους κατά την ώρα του φαγητού. 

6. Η φροντίδα για την ανάπτυξη των παιδιών. 

7. Η διατήρηση της επαφής με τους γονείς και η ενημέ¬ 
ρωση τους για την συμπεριφορά και την ψυχοσωματική 
υγεία των παιδιών τους. 

8. Η τήρηση μητρώου Νηπίων και Παίδων. 

9. Η φροντίδα για την καθημερινή παρουσία των παι¬ 
διών του Παιδικού Σταθμού και η ενημέρωση του τμημα¬ 
τάρχη για την ενημέρωση των καρτών των παιδιών. 

γ) Γραφείο Μαγείρων - καθαριότητας 


Στην αρμοδιότητα των υπαλλήλων ανήκουν: 

1. Η φροντίδα για την παραλαβή από το γραφείο προ¬ 
μηθειών και Διαχείρισης της αναγκαίας ποσότητας τρο¬ 
φίμων και των υπογραφών των σχετικών εγγράφων εισα¬ 
γωγής και εξαγωγής. 

2. Ευθύνονται για την επιμελημένη και έγκαιρη παρα¬ 
σκευή του φαγητού σύμφωνα με το ισχύον ποσοτολόγιο 
και διαιτολόγιο. 

3. Φροντίζουν για την έγκαιρη τακτοποίηση των προμη- 
θευμένωντροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνούν για την 
διατήρηση τάξης και της καθαριότηταςτου χώρου αυτού. 

4. Φροντίζουν για την προετοιμασία του φαγητού, το 
σερβίρισμα του προγεύματος και γεύματος των παιδιών. 

5. Φροντίζουν για το πλύσιμο των πιάτων και ποτηριών 
καθώς και των άλλων μαγειρικών σκευών και την τακτο¬ 
ποίηση τους. 

6. Ευθύνονται για τα μαγειρικά σκεύη και λοιπά είδη 
εστιάσεως που παραλαμβάνουν καθώς και για την καλή 
συντήρηση καθαριότητας αυτών καθώς και του χώρου 
του μαγειρείου. 

7. Ευθύνονται για την καθαριότητα εσωτερικών και αυ- 
λείων χώρων των παιδικών σταθμών. 

8. Ευθύνονται για την παραλαβή του ιματισμού των παι¬ 
δικών σταθμών, την καλή συντήρηση και την φύλαξη αυ¬ 
τών στον κατάλληλο χώρο. 

9. Υποχρεούται για την χρησιμοποίηση των μέσων ατο¬ 
μικής προστασίας Και υγιεινής (γάντια, καπέλα, ρόμπες 
κ.λπ.) για αποφυγή μολυσματικών ασθενειών. 

Άρθρο 6 

Από την ψήφιση του παραπάνω Οργανισμού Εσωτερι¬ 
κής Υπηρεσίας του Νομικού Προσώπου «Παιδικός Σταθ¬ 
μός Δήμου Σερβίων», προκαλείται δαπάνη σε βάρος του 
προϋπολογισμού οικονομικού έτους 1999 ύψους 
55.000.000 δρχ. Η μελλοντική επιβάρυνση του προϋπο¬ 
λογισμού απάτην απόφαση αυτή δεν είναι δυνατό να υπο¬ 
λογιστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 12 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

-Φ- 

Αριθ. 11597 (7) 

Τροποποίηση της Β.21670/89 απόφαση του Νομάρχη 
Καρδίτσας που αφοράτη σύσταση νομικού προσώπου 
με την επωνυμία «Σχολική Επιτροπή 1ου Δημοτικού 
Σχολείου και 1ου και 3ου Νηπιαγωγείου Μουζακίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Την αριθμ. 2166/29.8.97 απόφασή μας για παροχή 
εξουσιοδότησης Προϊσταμένου Δ/νσης Τοπικής Αυτοδι¬ 
οίκησης και Διοίκησης Νομού Καρδίτσας. 

3. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

4. Τιςδιατάξειςτου άρθρου 29Ατου Ν. 1558/85σχετικά 
με τον έλεγχο δαπανών, που προκαλούν οι κανονιστικές 
διοικητικές πράξεις. 

5. Την αριθμ. 133/89 απόφαση του Δημοτικού Συμβου¬ 
λίου Μουζακίου, με την οποία αποφασίζεται η σύσταση 
ίδιου νομικού προσώπου στο Δήμο Μουζακίου με την 
επωνυμία «Σχολική Επιτροπή 1ου Δημοτικού και 1ου και 
3ου Νηπιαγωγείου Δήμου Μουζακίου», αποφασίζουμε: 

Τροποποιούμε την αριθμ. Β.21670/89 απόφαση του Νο¬ 
μάρχη Καρδίτσας, με την οποία εγκρίθηκε η σύσταση ίδι¬ 
ου Νομικού Προσώπου στο Δήμου Μουζακίου με την επω¬ 
νυμία «Σχολική Επιτροπή 1 ου Δημοτικού Σχολείου και 1 ου 
και 3ου Νηπιαγωγείου Μουζακίου», η οποία έχει δημοσι- 
ευθεί στην Εφημερίδα της Κυβερνήσεως ΦΕΚ 
818/Β/24.10.89. 

α. Η παράγραφος 1 αντικαθίσταται ως κατωτέρω: 

1. Συστήνουμε ίδιο νομικό πρόσωπο με την επωνυμία 
«Σχολική Επιτροπή 1ου Δημοτικού Σχολείου Μουζακίου». 

β. Στην παράγραφο 3 αντικαθίσταται η λέξη επταμελές 
με τη λέξη πενταμελές και 

γ. Το εδάφιο (γ) της παραγράφου 3 αντικαθίσταται ως 
εξής: 

(γ) Από τον εκάστοτε Διευθυντή του Δημοτικού Σχολεί¬ 
ου Μουζακίου. 

Κατά τα λοιπά ισχύει η αριθμ. Β.21670/89 απόφαση του 
Νομάρχη Καρδίτσας. 

Από τις διατάξεις αυτής της απόφασης δεν προκαλείται 
δαπάνη εις βάρος του οικείου ΟΤΑ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 5 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΕΜΜ. ΑΝΤΙΜΗΣΑΡΗΣ 

-♦- 

( 8 ) 

Απόρριψη αίτησης για άδεια μεταλλευτικών ερευνών 
στο Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.202/794/13.9.2000 απόφαση του Νο¬ 


μάρχη Ροδόπης, που εκδόθηκε σύμφωνα με τις διατάξεις 
του Ν.Δ/τος 210/73, απορρίφθηκε ως αυτοδικαίως άκυρη 
η από 7.9.2000 αίτηση της Α.Ε. ΧΡΥΣΩΡΥΧΕΙΑ ΘΡΑΚΗΣ 
με έδρα την Αθήνα, που επιδόθηκε νόμιμα και καταχωρή- 
θηκε στο Ειδικό Βιβλίο Μεταλλείων με Α.Β.Μ. 577, με την 
οποία ζήτησε την χορήγηση άδειας μεταλλευτικών ερευ¬ 
νών σε χώρα έκτασης 9.528,164 στρεμμάτων, ευρισκόμε¬ 
νο στην περιφέρειας του Δήμου Φιλλύρας του Νομού Ρο¬ 
δόπης, που έχει τα εξής όρια: 

1. Τ.Σ. Α. Α.Σ. Χ= + 9.000 Ψ = -11.500 και από εκεί στο 

2. Τ.Σ. Β Α.Σ. X — + 9.000 Ψ = - 8.000 και από εκεί στο 

3. Τ.Σ. Γ Α.Σ. X = +11.500 Ψ = - 8.000 και από εκεί στο 

4. Τ.Σ. Δ Α.Σ. X = +11.500 Ψ = -12.122,53 και από εκεί 
στο 

αρχικό Τ.Σ. Α., για το λόγο ότι η έκταση του χώρου που 
ζητήθηκε για έρευνα συμπίπτει καθολοκληρίαν με χώ¬ 
ρους μεταλλευτικών περιοχών του Δημοσίου, όπως αυ¬ 
τές έχουν καθορισθεί με την υπ’ αρ. 28707/4282/- 
916/16.5.79 (ΦΕΚ 505/Β/24.5.79) απόφαση του Υ.Β.Ε. και 
την υπ’ αρ. 3304/11.3.88 (ΦΕΚ 150/Β/18.3.88) απόφαση 
του Υ.Β.Ε.Τ. 

Οι αζιμουθιακές συντ/μένες των ορίων του ανωτέρω 
χώρου αναφέρονται στο κέντρο φύλλου του Επιτελικού 
Χάρτη ΚΟΜΟΤΗΝΗ, όπου Ι_ = 41° 15' και Μ = +1°45'. 

Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην ΥΠΠΟ/ΑΡΧ/Α1/Φ23/25620/1427/2.6.1999 (ΦΕΚ 
1554/Β73.8.1999) υπουργική απόφαση, που δημοσιεύθη- 
κε στο ΦΕΚ 1554/τ.Β'/3.8.1999 προστίθεται στο σκεπτικό 
μέρος της απόφασης παράγραφος 8, που έχει ως εξής: 

«Την κατά πλειοψηφίαν γνωμοδότηση του Κεντρικού 
Αρχαιολογικού Συμβουλίου, όπως διατυπώθηκε στην 
αριθ. 58/20.10.1998 πράξη του». 

(Από το Υπουργείο Πολιτισμού) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν. θΐ . 9 γ 
Θ-ΓΠ 3Π: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































